คำสั่งสำนักนายกรัฐมนตรีคำสั่งสำนักนายกรัฐมนตรีที่ ๒๐๗/๒๕๔๙เรื่องการบริหารราชการในจังหวัดชายแดนภาคใต้ เพื่อให้การดำเนินการเกี่ยวกับการพัฒนาและแก้ไขปัญหาในจังหวัดชายแดนภาคใต้เป็นไปอย่างมีระบบ มีเอกภาพ และมีประสิทธิภาพทั้งในเรื่องนโยบาย ยุทธศาสตร์ การบังคับบัญชา และการปฏิบัติอันจะส่งผลให้เกิดการพัฒนาและแก้ไขปัญหาบรรลุผลตามเป้าหมายในอันที่จะทำให้จังหวัดชายแดนภาคใต้มีความสงบสุขร่มเย็นโดยอาศัยอำนาจตามมาตรา๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ประกอบกับพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ มาตรา ๗ มาตรา ๘มาตรา ๑๐ และมาตรา ๑๕ โดยความเห็นชอบของคณะรัฐมนตรี นายกรัฐมนตรีจึงออกคำสั่งไว้ดังต่อไปนี้ข้อ๑ ให้ยกเลิกประกาศ และคำสั่งที่ออกตามพระราชบัญญัติระเบียบบริหารราชการแผ่นดิน พ.ศ. ๒๕๓๔และพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ดังต่อไปนี้๑.ประกาศ เรื่อง การจัดตั้งหน่วยงานพิเศษเพื่อปฏิบัติการตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ลงวันที่ ๒๐ กรกฎาคม ๒๕๔๘๒.คำสั่งสำนักนายกรัฐมนตรี ที่ ๒๐๐/๒๕๔๘ ลงวันที่ ๓๑ พฤษภาคม ๒๕๔๘ เรื่องนโยบายและการพัฒนาระบบการบริหารจัดการเพื่อเสริมสร้างสันติสุขจังหวัดชายแดนภาคใต้๓.คำสั่งนายกรัฐมนตรี ที่ ๓/๒๕๔๘ ลงวันที่ ๒๐ กรกฎาคม ๒๕๔๘ เรื่องมอบหมายรองนายกรัฐมนตรีเป็นผู้ใช้อำนาจตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘๔.คำสั่งนายกรัฐมนตรี ที่ ๔/๒๕๔๘ ลงวันที่ ๒๐ กรกฎาคม ๒๕๔๘ เรื่องการแต่งตั้งพนักงานเจ้าหน้าที่ หัวหน้าผู้รับผิดชอบในการแก้ไขสถานการณ์ฉุกเฉินและคณะที่ปรึกษา๕.คำสั่งนายกรัฐมนตรี ที่ ๕/๒๕๔๘ ลงวันที่ ๔ สิงหาคม ๒๕๔๘ เรื่องแก้ไขเพิ่มเติมคำสั่งนายกรัฐมนตรีที่ออกตามความในพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘๖.คำสั่งนายกรัฐมนตรี ที่ ๔/๒๕๔๙ ลงวันที่ ๒๗ กรกฎาคม ๒๕๔๙ เรื่องการแต่งตั้งที่ปรึกษาเพื่อปฏิบัติการตามพระราชกำหนดการบริหารในสถานการณ์ฉุกเฉินพ.ศ. ๒๕๔๘๗.คำสั่งนายกรัฐมนตรี ที่ ๕/๒๕๔๙ ลงวันที่ ๒๗ กรกฎาคม ๒๕๔๙ เรื่องการแต่งตั้งคณะกรรมการเพื่อปฏิบัติตามพระราชกำหนดการบริหารในสถานการณ์ฉุกเฉิน พ.ศ.๒๕๔๘๘.คำสั่งหัวหน้าคณะปฏิรูปการปกครองในระบบประชาธิปไตยอันมีพระมหากษัตริย์ทรงเป็นประมุขที่ ๑๙/๒๕๔๙ ลงวันที่ ๒๗ กันยายน ๒๕๔๙ เรื่องแก้ไขคำสั่งนายกรัฐมนตรีที่ออกตามความในพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ข้อ๒ ในคำสั่งนี้กอ.รมน. หมายความว่ากองอำนวยการรักษาความมั่นคงภายในผอ.รมน. หมายความว่าผู้อำนวยการรักษาความมั่นคงภายในศอ.บต. หมายความว่า ศูนย์อำนวยการบริหารจังหวัดชายแดนภาคใต้ผอ.ศอ.บต. หมายความว่า ผู้อำนวยการศูนย์อำนวยการบริหารจังหวัดชายแดนภาคใต้พตท. หมายความว่า กองบัญชาการผสมพลเรือน ตำรวจ ทหารผอ.พตท. หมายความว่า ผู้บัญชาการผสมพลเรือน ตำรวจทหารจังหวัดชายแดนภาคใต้ หมายความว่า จังหวัดนราธิวาสจังหวัดปัตตานี จังหวัดยะลา จังหวัดสตูลและจังหวัดสงขลา เฉพาะพื้นที่ อำเภอเทพา อำเภอสะบ้าย้อย อำเภอนาทวีและอำเภอจะนะข้อ๓ให้จัดตั้งศูนย์อำนวยการบริหารจังหวัดชายแดนภาคใต้ขึ้น เรียกโดยย่อว่า ศอ.บต. เป็นหน่วยงานภายในสำนักนายกรัฐมนตรี ภายใต้การกำกับ ดูแล ของ กอ.รมน.และให้รองปลัดกระทรวงมหาดไทยซึ่งรัฐมนตรีว่าการกระทรวงมหาดไทยโดยความเห็นชอบของนายกรัฐมนตรีแต่งตั้งเป็นผอ.ศอ.บต. รับผิดชอบบังคับบัญชาข้าราชการและการดำเนินงานของ ศอ.บต.การจัดโครงสร้างและอัตรากำลังภายใน ศอ.บต.ให้เป็นไปตามที่กระทรวงมหาดไทยร่วมกับหน่วยงานที่เกี่ยวข้องกำหนดข้อ๔ ให้ ศอ.บต. มีอำนาจหน้าที่ดำเนินการให้เป็นไปตามนโยบายเสริมสร้างสันติสุขจังหวัดชายแดนภาคใต้ดังนี้๑)กำกับ เร่งรัดการปฏิบัติของฝ่ายพลเรือนตามนโยบายเสริมสร้างสันติสุขในพื้นที่จังหวัดชายแดนภาคใต้โดยเฉพาะการพัฒนาการศึกษา การสร้างความเป็นธรรม การแก้ไขปัญหาความเดือดร้อนและการสร้างความเข้าใจในพื้นที่ โดยประสานการปฏิบัติกับ พตท.ในการป้องกันและแก้ไขการก่อความไม่สงบในพื้นที่๒)รวบรวม กลั่นกรอง บูรณาการ และเสนอแนะการจัดทำแผนงานโครงการและการจัดตั้งงบประมาณของส่วนราชการและหน่วยงานของรัฐ และจัดทำเป็นแผนการดำเนินงานเสนอต่อ กอ.รมน. เพื่อขอรับการสนับสนุนงบประมาณตามขั้นตอน ตลอดจนการประสานงานติดตามและประเมินผล ให้การดำเนินงานดังกล่าวเป็นไปอย่างมีประสิทธิภาพ๓)อำนวยการ และประสานการปฏิบัติในการบริหารงานยุติธรรม คุ้มครองสิทธิและเสรีภาพการอำนวยความเป็นธรรมโดยการรับเรื่องราวร้องทุกข์ การเยียวยาและการพัฒนากระบวนการยุติธรรมเพื่อขจัดเงื่อนไขความไม่เป็นธรรมรวมทั้งการตรวจสอบและแก้ไขปัญหาพฤติกรรมที่ไม่เหมาะสมของเจ้าหน้าที่รัฐ๔)พัฒนาข้าราชการและเจ้าหน้าที่ของรัฐที่ปฏิบัติงานในพื้นที่จังหวัดชายแดนภาคใต้ให้ปฏิบัติงานได้อย่างมีประสิทธิภาพ และสอดคล้องกับสภาพทางสังคม เศรษฐกิจวัฒนธรรมและวิถีชีวิตของคนในพื้นที่๕)ส่งเสริมการมีส่วนร่วมของทุกภาคส่วนในการพัฒนา และแก้ไขปัญหาความไม่สงบในพื้นที่๖)แต่งตั้งคณะกรรมการเพื่อช่วยเหลือการปฏิบัติได้ตามความจำเป็น๗)ปฏิบัติการอื่นใดตามที่ ผอ.รมน. ภาค ๔ มอบหมายข้อ๕ ให้ กอ.รมน.จัดตั้งกองบัญชาการผสมพลเรือน ตำรวจ ทหาร เรียกโดยย่อว่า พตท. เป็นหน่วยงานภายใต้ กอ.รมน. ภาค ๔ โดยมี ผอ.บตท. ซึ่งแต่งตั้งโดย ผอ.รมน.รับผิดชอบการบังคับบัญชาข้าราชการและการดำเนินงานของ พตท.การจัดโครงสร้างและอัตรากำลังภายใน พตท. ให้เป็นไปตามที่ กอ.รมน. กำหนดข้อ๖ ให้ พตท.มีอำนาจหน้าที่ดำเนินการให้เป็นไปตามนโยบายเสริมสร้างสันติสุขจังหวัดชายแดนภาคใต้ดังนี้๑)กำกับและเร่งรัดการปฏิบัติงานตามนโยบายเสริมสร้างสันติสุขจังหวัดชายแดนภาคใต้ของส่วนราชการฝ่ายทหาร ตำรวจ และพลเรือน และประสานการปฏิบัติงานกับ ศอ.บต.ในการแก้ไขปัญหาการก่อความไม่สงบในพื้นที่๒)สั่งการ อำนวยการ บูรณาการ ประสานงาน ควบคุมและกำกับดูแลการปฏิบัติการระหว่างพลเรือน ตำรวจ ทหารในการป้องกันและแก้ไขปัญหาการก่อความไม่สงบในพื้นที่และส่งเสริมความเข้าใจกับประเทศเพื่อนบ้านที่มีอาณาเขตติดต่อกัน๓)จัดทำแผนงาน โครงการและการจัดตั้งงบประมาณของส่วนราชการและหน่วยงานของรัฐที่เกี่ยวข้องเพื่อจัดทำเป็นแผนการดำเนินงาน เสนอต่อ กอ.รมน.เพื่อขอรับการสนับสนุนงบประมาณตามขั้นตอน ตลอดจนการประสานงาน ติดตามและประเมินผลให้การดำเนินงานดังกล่าวเป็นไปอย่างมีประสิทธิภาพ๔)พัฒนางานด้านการข่าวให้เกิดเอกภาพและประสิทธิภาพในการสนับสนุนการปฏิบัติของส่วนราชการต่างๆ ทั้งฝ่ายพลเรือน ตำรวจ ทหาร พัฒนากำลังประชาชน และกำลังประจำถิ่นให้มีขีดความสามารถในการรักษาความสงบเรียบร้อยของชุมชนตนเองได้๕)แต่งตั้งชุดทำงานหรือชุดปฏิบัติการเฉพาะกิจช่วยเหลือการดำเนินการได้ตามความจำเป็น๖)ปฏิบัติการอื่นใด ตามที่ ผอ.รมน. ภาค ๔ มอบหมายข้อ๗ ให้ ผอ.ศอ.บต.แต่งตั้งสภาที่ปรึกษาเสริมสร้างสันติสุขจังหวัดชายแดนภาคใต้ประกอบด้วยสมาชิกจากทุกภาคส่วนมีหน้าที่ให้คำปรึกษาและรับผิดชอบ ดังนี้๑)เสนอแนะการแก้ไขปัญหาจังหวัดชายแดนภาคใต้ โดยเฉพาะการพัฒนาการศึกษา การพัฒนาสังคมและเศรษฐกิจและการจัดสรรและการใช้ทรัพยากรธรรมชาติที่สอดคล้องกับวัฒนธรรมและวิถีชีวิตของประชาชนในพื้นที่๒)วินิจฉัยปัญหาเกี่ยวกับศาสนา วัฒนธรรม และความเสมอภาค๓)รับฟังความคิดเห็น แลกเปลี่ยนเรียนรู้และส่งเสริมความเสมอภาคและสิทธิเสรีภาพการแต่งตั้งสมาชิกสภาที่ปรึกษาเสริมสร้างสันติสุขจังหวัดชายแดนภาคใต้อย่างน้อยประกอบด้วยผู้นำศาสนา ผู้นำชุมชน นักวิชาการท้องถิ่น ผู้ทรงคุณวุฒิ สื่อมวลชน และอื่น ๆในสัดส่วนที่เหมาะสมสภาที่ปรึกษาเสริมสร้างสันติสุขจังหวัดชายแดนภาคใต้อาจแต่งตั้งคณะกรรมการหรือคณะทำงานช่วยปฏิบัติงานได้ตามความเหมาะสมให้ศอ.บต. สนับสนุนสถานที่ วัสดุครุภัณฑ์ บุคลากร และงบประมาณที่จำเป็นสำหรับการดำเนินงานของสภาที่ปรึกษาเสริมสร้างสันติสุขจังหวัดชายแดนภาคใต้ข้อ๘ ให้ ผอ.ศอ.บต. ร่วมกับ ผอ.พตท.เสนอแนะ ผอ.รมน. โดยผ่าน ผอ.รมน. ภาค ๔ในการปรับปรุงประสิทธิภาพข้าราชการและเจ้าหน้าที่ของรัฐ ดังต่อไปนี้๑)การสรรหาข้าราชการที่ดี มีความสามารถไปปฏิบัติราชการในพื้นที่จังหวัดชายแดนภาคใต้หรือการขอยืมตัวข้าราชการหรือเจ้าหน้าที่ของรัฐช่วยปฏิบัติงานของ ศอ.บต. หรือ พตท.ได้ตามความจำเป็น๒)การโยกย้ายข้าราชการและเจ้าหน้าที่ของรัฐที่ไม่เหมาะสมออกจากพื้นที่จังหวัดชายแดนภาคใต้๓)การให้บำเหน็จประจำปีเป็นกรณีพิเศษ และสิทธิประโยชน์อื่น ๆสำหรับข้าราชการและเจ้าหน้าที่ของรัฐในจังหวัดพื้นที่ชายแดนภาคใต้ ตามหลักเกณฑ์ที่คณะรัฐมนตรีกำหนดข้อ๙ ให้ ผอ.รมน.มีอำนาจในการอนุมัติหรือเปลี่ยนแปลงแผนงาน โครงการและงบประมาณภายในกรอบวงเงินงบประมาณประจำปี งบกลางตามที่คณะรัฐมนตรีได้อนุมัติในหลักการไว้แล้วข้อ๑๐ ให้ ผอ.รมน. ภาค ๔ มีอำนาจดังนี้๑)บังคับบัญชา ควบคุม กำกับ ดูแลการดำเนินงานของ ศอ.บต. และ พตท.๒)สั่งการการใช้กำลังพลเรือน ตำรวจ และทหารได้ตามความเหมาะสมในการรักษาความสงบและความมั่นคงและป้องกันและแก้ไขปัญหาการก่อความไม่สงบในพื้นที่๓)การย้ายข้าราชการซึ่งต้นสังกัดโยกย้ายออกนอกพื้นที่เนื่องจากมีพฤติกรรมไม่เหมาะสมดังกล่าวกลับเข้ามาปฏิบัติงานในพื้นที่อีกครั้งต้องได้รับความเห็นชอบจากผอ.รมน. ภาค ๔ ก่อนข้อ๑๑ ให้สำนักงบประมาณ กรมบัญชีกลางกองทัพบก และ กอ.รมน. ร่วมกับหน่วยงานที่เกี่ยวข้องจัดตั้งคณะทำงานเพื่อดำเนินการเกี่ยวกับการส่งคืน ส่งมอบ ถ่ายโอนภารกิจและพันธะผูกพันทั้งปวงของหน่วยงานที่ถูกยกเลิกตามคำสั่งนี้เป็นไปตามระเบียบของทางราชการและให้แล้วเสร็จภายในสองเดือนโดยแนวทางให้ภารกิจของคณะกรรมการนโยบายเสริมสร้างสันติสุขจังหวัดชายแดนภาคใต้(กสชต.) และคณะกรรมการบริหารจัดการให้เป็นไปตามนโยบายและยุทธศาสตร์เสริมสร้างสันติสุขจังหวัดชายแดนภาคใต้(กบชต.) ไปเป็นของ กอ.รมน.และภารกิจของกองอำนวยการเสริมสร้างสันติสุขจังหวัดชายแดนภาคใต้ (กอ.สสส.จชต.)ไปเป็นของ กอ.รมน.ภาค ๔ข้อ๑๒ ให้คณะกรรมการ คณะอนุกรรมการสภาที่ปรึกษาที่จัดตั้งขึ้นภายใต้คำสั่งนี้ ให้ได้รับค่าตอบแทนที่เกี่ยวข้องได้ตามระเบียบของทางราชการข้อ๑๓ ให้ส่วนราชการ ทุกกระทรวง ทบวงกรม ให้การสนับสนุนการปฏิบัติการทั้งปวงตามคำสั่งนี้ข้อ ๑๔การยกเลิกประกาศ หรือคำสั่ง ตามข้อ ๑ ให้มีผลเมื่อพ้นกำหนดสองเดือนนับแต่วันที่คำสั่งนี้มีผลใช้บังคับทั้งนี้ตั้งแต่บัดนี้เป็นต้นไปสั่ง ณ วันที่ ๓๐ตุลาคม พ.ศ. ๒๕๔๙พลเอก สุรยุทธ์ จุลานนท์นายกรัฐมนตรีสุกัญญา/จัดทำ๒๙ มีนาคม ๒๕๕๓นฤดล/ตรวจ๒๖ ตุลาคม ๒๕๕๓ศิรวัชร์/ปรับปรุง๒๑ พฤศจิกายน ๒๕๕๙